recursal/SuperWikiNEXT-32B huggingface dataset:
| **काराग़ान्दी ओब्लिसीҚарағанды облысы** |
| --- |
| मानचित्र जिसमें काराग़ान्दी ओब्लिसीҚарағанды облысы हाइलाइटेड है |
| सूचना |
| **राजधानी** : | काराग़ान्दा |
| **क्षेत्रफल** : | ४,२८,००० किमी² |
| **जनसंख्या**(२००६): • घनत्व : | १३,७५,००० ३.२/किमी² |
| **उपविभागों के नाम:** | ज़िले |
| **उपविभागों की संख्या:** | ९ |
| **मुख्य भाषा(एँ):** | रूसी, कज़ाख़ |

**काराग़ान्दी प्रांत** (कज़ाख़: Қарағанды облысы, अंग्रेज़ी: Karagandy Province) मध्य एशिया के क़ाज़ाख़स्तान देश का एक प्रांत है। इसकी राजधानी भी काराग़ान्दी नाम का शहर ही है लेकिन इस नगर को आमतौर पर रूसी-लहजे में काराग़ान्दा बुलाया जाता है। काराग़ान्दी क़ाज़ाख़स्तान का सबसे बड़ा प्रांत है और देश के मध्य में स्थित है।

नाम का उच्चारण
--------------

'काराग़ान्दी' में बिन्दु-वाले 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

विवरण
-----

काराग़ान्दी प्रांत का अधिकाँश भाग एक पहिला हुआ और शुष्क स्तेपी मैदान है जिसमें कहीं-कहीं पर पहाड़ और झरने मिलते हैं। इशिम नदी (उर्फ़ एसिल नदी), जो इरतिश नदी की एक मुख्य उपनदी है, इसी प्रान्त से शुरू होती है। प्रांत में एक कारकाली (Karkali) नामक मशहूर रमणीय क्षेत्र है, जिसे रूसी भाषा में कारकालिंस्क (Karkalinsk) कहा जाता है। कारकाली अपनी चीड़ (पाइन) से ढके पहाड़ों के लिए प्रसिद्ध है। इसके अलावा किज़िलअराई (Kyzylarai) नाम का एक पर्वतीय नख़लिस्तान (ओएसिस) भी अपने सौन्दर्य और ऐतिहासिक स्थलों के लिए मशहूर है। दक्षिण-पूर्वी दिशा में प्रांत की सीमाएँ प्रसिद्ध बलख़श झील से लगती हैं।

समुदाय
------

द्वितीय विश्वयुद्ध के दौरान बहुत से जर्मनों को सोवियत संघ की सरकार ने यहाँ यूरोप से दूर भेज दिया था, जिस से अब भी यहाँ एक जर्मन समुदाय मौजूद है। सन् २००६ की जनगणना के अनुसार यहाँ के ४६.९% लोग रूसी, ३२.६% लोग कज़ाख़, ७.२% यूक्रेनी और ३.१% जर्मन समुदाय के हैं।

काराग़ान्दी प्रांत के कुछ नज़ारे
--------------------------------

* कारकाली प्राकृतिक उद्यानकारकाली प्राकृतिक उद्यान
* सर्दी के मौसम में बालख़ाश शहर का मुख्य मार्गसर्दी के मौसम में बालख़ाश शहर का मुख्य मार्ग
* प्रियोज़ेर्स्क शहर में लगा रूसी-कज़ाख़ दोस्ती का इश्तेहारप्रियोज़ेर्स्क शहर में लगा रूसी-कज़ाख़ दोस्ती का इश्तेहार
* तेमिरतऊ शहर में लक्ष्मी मित्तल की स्पात कंपनी का दफ़तरतेमिरतऊ शहर में लक्ष्मी मित्तल की स्पात कंपनी का दफ़तर
* तेमिरतऊ शहर में ट्रामेंतेमिरतऊ शहर में ट्रामें

इन्हें भी देखें
---------------

* क़ाज़ाख़स्तान के प्रांत

सन्दर्भ
-------

1. ↑  Kazakhstan: Bradt Travel Guide, Paul Brummell, Bradt Travel Guides, 2012, ISBN 978-1-84162-369-6, *... One of the most scenically beautiful areas of Karaganda Region, Karkaraly, known in Russian as Karkaralinsk, features a range of pine-covered hills, rising to a highest point of 1403m ...*

| * दे
* वा
* सं
क़ज़ाख़स्तान के प्रांत |
| --- |
| प्रान्त | अकतोबे  •  अकमोला  •  अतिर​ऊ  •  अलमाती  •  उत्तर क़ाज़ाक़स्तान  •  काराग़ान्दी  •  किज़िलओरदा  •  कोस्तानय​  •  झ़ामबिल​  •  दक्षिण क़ाज़ाक़स्तान  •  पश्चिम क़ाज़ाक़स्तान  •  पाव्लोदार  •  पूर्व क़ाज़ाक़स्तान  •  मान्गीस्त​ऊ |  |
| शहर | अलमाती  •  अस्ताना  •  बायकोनूर |
**कैस्टिल और आरागोन का संघ** एक व्यक्तिगत संघ था जो 1516 से 1707 तक अस्तित्व में था। इसे अनौपचारिक रूप से **स्पेन का राज्य** कहा जाता था। यह विशाल स्पेनी साम्राज्य का केंद्र था।

लियोन, कैस्टिल और गैलिसिया की रानी उराका और आरागोन और नवरे के राजा अल्फोंसो प्रथम की शादी के बाद पहली बार आरागोन और कैस्टिल एक व्यक्तिगत मिलन में थे। हालाँकि, यह विवाह अल्पकालिक था, और राज्य अपनी पिछली स्थितियों में वापस चले गए।

आरागोन के राजा फर्डिनेंड द्वितीय, जिनकी शादी कैस्टिल और लियोन की रानी इसाबेला प्रथम से हुई थी, के परिग्रहण के बाद वे फिर से एकजुट हो गए। हालांकि, 1504 में रानी इसाबेला की मृत्यु के बाद, वे कुछ समय के लिए फिर से अलग हो गए। उनकी बेटी, जोआना प्रथम, कैस्टिल और लियोन की रानी बन गईं, और उनके पति, फिलिप, राजा बन गए। राजा फिलिप की मृत्यु के बाद, राज्य फिर से एकजुट हो गए क्योंकि राजा फर्डिनेंड को रानी जोआना का संरक्षक नियुक्त किया गया था, और रानी को अक्षम माना जा रहा था। राजा फर्डिनेंड की मृत्यु के बाद मुकुट एक स्थायी संघ में आ गए। रानी जोआना अब कैस्टिल और आरागोन दोनों की रानी थीं, और उनकी मृत्यु के बाद संघ को उनके हैब्सबर्ग वंशज (उनके पति हैब्सबर्ग राजवंश से थे) को पारित कर दिया।

रानी जोआना ने अपने बेटे चार्ल्स के साथ संयुक्त रूप से शासन किया। 1555 में रानी की मृत्यु के बाद, उनका बेटा एकमात्र शासक बन गया और संघ ने ऑस्ट्रिया और नीदरलैंड के साथ एक और व्यक्तिगत संघ में प्रवेश किया। चार्ल्स के बेटे फिलिप द्वितीय के शासन में संघ कुछ समय के लिए स्वतंत्र था। हालाँकि, यह फिर से पुर्तगाली साम्राज्य के साथ एक और संघ में प्रवेश कर गया, जिसे इतिहास में इबेरियाई संघ के रूप में जाना जाता है। फिलिप द्वितीय का उत्तराधिकारी उसका पुत्र फिलिप तृतीय आया। फिलिप तृतीय के शासन ने स्पेनिश साम्राज्य के स्वर्ण युग को चिह्नित किया।

फिलिप चतुर्थ के शासनकाल के दौरान, फिलिप तृतीय के बेटे और उत्तराधिकारी, पुर्तगाल ने विद्रोह किया और 60 वर्ष के इबेरियाई संघ को समाप्त कर दिया। फिलिप चतुर्थ के उत्तराधिकारी चार्ल्स द्वितीय आनुवंशिक कारणों से गंभीर रूप से अक्षम हो गए थे। फिलिप की पत्नी मारियाना उनकी भतीजी भी थीं, क्योंकि वह फिलिप की बहन मारिया अन्ना की बेटी थीं। चार्ल्स की मृत्यु के परिणामस्वरूप उत्तराधिकार संकट उत्पन्न हुआ। उनके ऑस्ट्रियाई और फ्रांसीसी रिश्तेदारों दोनों ने सिंहासन का दावा किया।

चार्ल्स की वसीयत ने अपनी गत सौतेली बहन के पोते फिलिप को अपना उत्तराधिकारी नामित किया। हालांकि, फिलिप के दावे को ऑस्ट्रिया के चार्ल्स (बाद में पवित्र रोमन सम्राट) ने इंकार कर दिया था। इसके परिणामस्वरूप स्पेनी उत्तराधिकार का युद्ध छिड़ गया। एक तरफ फ्रांस, बवेरिया, लीज, कोलोन और सेवॉय (जिन्होंने बाद में उन्हें धोखा दिया और पक्ष बदल दिया) और दूसरी तरफ ऑस्ट्रिया, ग्रेट ब्रिटेन और आयरलैंड, डच गणराज्य, प्रशिया और पुर्तगाल थे।

युद्ध के दौरान, जबकि कैस्टिल, साथ ही सार्डिनिया, सिसिली और नेपल्स ने फिलिप का समर्थन किया था, बाकी आरागोन ने चार्ल्स का समर्थन किया था। राजा फिलिप ने इसे आरागोन द्वारा देशद्रोह के रूप में देखा और उन्होंने ने आरागोन और कैस्टिल के मुकुटों को भंग करने और स्पेन के नए राज्य का गठन करने का नुएवा प्लांटा राजाज्ञा जारी किया।
कुछ वास्तविक मानों के लिये गामा फलन का ग्राफ
गणित में **गामा फलन** (gamma function) वास्तव में फैक्टोरियल फलन का ही व्यापक या विस्तारित रूप है। इसे ग्रीक वर्ण 'कैपिटल गामा' (**Γ**) द्वारा निरूपित करते हैं। यदि *n* धनात्मक पूर्णांक हो तो :

{\displaystyle \Gamma (n)=(n-1)!\,}
गामा फलन शून्य तथा ऋणात्मक पूर्णांकों को छोड़कर शेष सभी समिश्र संख्याओं के लिये परिभाषित है। इसे निम्नलिखित इम्प्रॉपर समाकल (improper integral) के रूप में परिभाषित किया गया है-

{\displaystyle \Gamma (Z)=\int \_{0}^{\infty }e^{-t}t^{Z-1}dt.}
इस समाकल का मान केवल धनात्मक वास्तविक भाग वाले समिश्र संख्याओं के लिये ही अभिसरित (converge) होता है।

गामा फलन अनेकों प्रायिकता-वितरण फलनों (probability-distribution functions) में आता है। यह प्रायिकता, सांख्यिकी और क्रमचय-संचय में उपयोग में आता है।

इन्हें भी देखें
---------------

* बीटा फलन
* बेसल फलन

बाहरी कड़ियाँ
-------------

|  |  |
| --- | --- |
|  | **Gamma and related functions** से संबंधित मीडिया विकिमीडिया कॉमंस पर उपलब्ध है।  |

* Pascal Sebah and Xavier Gourdon. *Introduction to the Gamma Function*. In PostScript and HTML formats.
* C++ reference for std::tgamma
* Examples of problems involving the gamma function can be found at Exampleproblems.com.
* Wolfram gamma function evaluator (arbitrary precision)
* साँचा:WolframFunctionsSite
* Volume of n-Spheres and the Gamma Function at MathPages
* एरिक डब्ल्यू वेइसटीन, मैथवर्ल्ड पर *Gamma Function*
* "Elementary Proofs and Derivations"
* "Selected Transformations, Identities, and Special Values for the Gamma Function"
ध्रुवमत्स्य (अरसा माइनर) तारामंडल में गामा ध्रुवमत्स्य 'γ' द्वारा नामांकित तारा है
**गामा ध्रुवमत्स्य**, जिसका बायर नाम "गामा उर्साए माइनोरिस" (γ Ursae Minoris या γ UMi) है, ध्रुवमत्स्य तारामंडल में स्थित एक तारा है। यह पृथ्वी से लगभग ४८० प्रकाश वर्ष की दूरी पर है और पृथ्वी से देखी गई इसकी चमक (सापेक्ष कान्तिमान) लगभग +३.०३ मैग्नीट्यूड पर मापी गई है।

अन्य भाषाओँ में
---------------

गामा ध्रुवमत्स्य तारे को अंग्रेज़ी में कभी-कभी "फ़रकाड" (Pherkad) भी कहते हैं। यह नाम अरबी के "फ़रक़द" (فرقد‎) शब्द से लिया गया है, जिसका अर्थ "(गाय का) बछड़ा" है। इस नाम में 'क़' के उच्चारण पर ध्यान दें क्योंकि यह 'क' से ज़रा भिन्न है।

विवरण
-----

गामा ध्रुवमत्स्य एक A3 Ib श्रेणी का दानव तारा है। इसकी निहित चमक (निरपेक्ष कान्तिमान) सूरज की १,१०० गुना है। इसका द्रव्यमान हमारे सूरज के द्रव्यमान का लगभग ४ गुना और व्यास हमारे सूरज के व्यास का १५ गुना है। इसकी सतह का अनुमानित तापमान लगभग ८,६०० कैल्विन है। यह एक परिवर्ती तारा है जिसकी चमक समय के साथ ज़रा-बहुत ऊपर-नीचे होती रहती है।

इन्हें भी देखें
---------------

* ध्रुवमत्स्य तारामंडल
* दानव तारा
* परिवर्ती तारा

सन्दर्भ
-------

1. ↑  "Simbad Query Result". *Simbad*. मूल से 15 मार्च 2016 को पुरालेखित. अभिगमन तिथि 24 नवंबर 2011.
गामा सिगनाए आई॰सी॰१३१८ (IC1318) नामक नीहारिका (नॅब्युला) से घिरा हुआ है, जो इस चित्र में दिखाई गई है
**गामा सिगनाए​**, जिसका बायर नाम भी यही (γ Cygni या γ Cyg) है, हंस तारामंडल का एक तारा है। यह पृथ्वी से दिखने वाले तारों में से ६६वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२४ मैग्नीट्यूड है और यह हमसे लगभग १,५०० प्रकाश वर्ष की दूरी पर स्थित है। गामा सिगनाए तारा एक आई॰सी॰१३१८ (IC1318) नामक नीहारिका (नॅब्युला) से घिरा हुआ है।

अन्य भाषाओं में
---------------

गामा सिगनाए तारे को "सद्र​" (Sadr) या "सैडिर" (Sadir) भी कहते हैं, जो अरबी भाषा के صدر‎ से आया है और जिसका अर्थ "छाती" है।

विवरण
-----

गामा सिगनाए F8 Ib श्रेणी का एक महादानव तारा है, जिसका द्रव्यमान हमारे सूरज के द्रव्यमान का १२ गुना और व्यास (डायामीटर) हमारे सूरज के व्यास का २२५ गुना है। इसकी तारे की निहित चमक (निरपेक्ष कान्तिमान) सूरज की लगभग ६५,००० गुना है। यह एक परिवर्ती तारा भी है, जिसकी चमक समय के साथ-साथ थोड़ी ऊपर-नीचे होती रहती है।

इन्हें भी देखें
---------------

* हंस तारामंडल
* सबसे रोशन तारों की सूची
* महादानव तारा

सन्दर्भ
-------

1. ↑  Craig Crossen, Gerald Rhemann. "Sky vistas: astronomy for binoculars and richest-field telescopes". स्प्रिंगर, 2004. आई॰ऍस॰बी॰ऍन॰ 9783211008515.
सिंह (लियो) तारामंडल में गामा लियोनिस तारा 'γ' द्वारा नामांकित है
गामा१ लियोनिस बी ग्रह का एक काल्पनिक चित्रण
**गामा लियोनिस**, जिसका बायर नाम भी यही (γ Leonis या γ Leo) है, सिंह तारामंडल में स्थित एक द्वितारा है (जो बिना दूरबीन से देखने पर एक ही तारा प्रतीत होता है)। इस जोड़े का अधिक रोशन तारा पृथ्वी से दिखने वाले तारों में से ७३वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२८ मैग्नीट्यूड है और दोनों तारों की चमक मिलाकर +१.९८ मैग्नीट्यूड है (ध्यान दें की मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)। यह द्वितारा पृथ्वी से लगभग १२६ प्रकाश वर्ष की दूरी पर है।

अन्य भाषाओँ में
---------------

गामा लियोनिस तारे को अंग्रेज़ी में "ऐलझ़ीबाह" (Algieba) कहते है - इस नाम में 'झ़' के उच्चारण पर ध्यान दें क्योंकि यह 'झ' और 'ज़' दोनों से भिन्न है। यह अरबी के "अल-जबहाह" (الجبهة‎) से लिया गया है, जिसका अर्थ "माथा" है। इस से मिलता-जुलता शब्द "जबीन" हिंदी में भी प्रयोग होता है, उदाहरण के लिए "महजबीन" (चाँद जैसे माथे वाली स्त्री) और "ज़ोहरा-जबीन" (खिले हुए फूल की तरह रोशन माथे वाली स्त्री, यह शब्द प्रसिद्ध हिंदी गाने "ऐ मेरी ज़ोहराजबीं" की पहली पंक्ति में आता है)।

विवरण
-----

गामा लियोनिस का मुख्य तारा, जिसे γ1 Leo बायर नाम दिया जाता है, एक लाल-नारंगी रंग का K0 IIIb श्रेणी वाला दानव तारा है। इसका द्रव्यमान (मास) हमारे सूरज के द्रव्यमान का १.२३ गुना और व्यास (डायामीटर) हमारे सूरज के व्यास का ३० गुना है। इसकी निहित चमक (निरपेक्ष कान्तिमान) सूरज की लगभग १८० गुना है। इसका सतही तापमान ४,४७० कैल्विन है। इसका साथी तारा (γ2) एक हरे-पीले रंग का G7 IIICN-I श्रेणी वाला दानव तारा है। साथी तारे का द्रव्यमान ठीक तरह अनुमानित नहीं है लेकिन इसका व्यास सूरज का १० गुना है। इसकी निहित चमक सूरज की ५० गुना और सतही तापमान ४,९८० कैल्विन है। यह दोनों तारे एक दूसरे से लगभग १७० खगोलीय इकाईयों दूर स्थित है और एक-दूसरे की परिक्रमा कर रहें हैं। लगभग हर ५०० वर्षों से कुछ अधिक में यह एक परिक्रमा पूरी कर लेते हैं। दोनों तारों के केन्द्रीय भाग का हाइड्रोजन इंधन ख़त्म हो चुका है जिस से केंद्र में हाइड्रोजन का नाभिकीय संलयन (न्यूक्लीयर फ्यूज़न) ठप्प पड़ चुका है और दोनों तारे फूलकर दानव बन गए हैं। संभव है कि अब यह अपने केन्द्रों में हीलियम का संलयन करना शुरू कर चुके हैं।

ग्रहीय मंडल
-----------

नवम्बर २००९ में खगोलशास्त्रीयों ने घोषणा करी कि गामा लियोनिस के मुख्य तारे के इर्द-गिर्द एक ग़ैर-सौरीय ग्रह परिक्रमा करता हुआ मिला है। फिर यह भी ज्ञात हुआ कि संभव है कि एक दूसरा ग्रह भी इस तारे की परिक्रमा कर रहा हो। पहले ग्रह को "गामा१ लियोनिस बी" (γ1b) का नाम दिया गया और दूसरे ग्रह को "गामा१ लियोनिस सी" (γ1c)। γ1b का द्रव्यमान बृहस्पति ग्रह का ८.७८ गुना अनुमानित किया गया है और अंदाज़ा है कि यह हर ४२९ दिनों में अपने तारे की एक परिक्रमा पूरी कर लेता है, जबकि γ1c का द्रव्यमान बृहस्पति का २.१४ गुना और इसकी एक परिक्रमा पूरी करने की अवधि १,३४० दिन अनुमानित की गई है।

इन्हें भी देखें
---------------

* सिंह तारामंडल
* दानव तारा
* द्वितारा
* ग़ैर-सौरीय ग्रह

सन्दर्भ
-------

1. ↑  Han, Inwoo; Lee, B. C.; Kim, K. M.; Mkrtichian, D. E.; Hatzes, A. P.; Valyavin, G. (2010). "Detection of a Planetary Companion around the giant star γ-1 Leonis". *Astronomy and Astrophysics*. **509**: A24. डीओआइ:10.1051/0004-6361/200912536. बिबकोड:2010A&A...509A..24H.सीएस1 रखरखाव: एक से अधिक नाम: authors list (link)
अंतर्राष्ट्रीय क्रिकेट परिषद की कार्यकारी समिति ने क्रिकेट विश्व कप आयोजित करने के इच्छुक राष्ट्रों द्वारा की गई बोलियों की जांच करने के बाद टूर्नामेंट के मेजबानों के लिए वोट किया। विश्व कप के अब तक के सभी आयोजन राष्ट्रों में हुए हैं जिनमें क्रिकेट एक लोकप्रिय खेल है। अधिकांश टूर्नामेंटों को संयुक्त रूप से एक ही भौगोलिक क्षेत्र के देशों द्वारा आयोजित किया गया है, जैसे कि 1987, 1996, और 2011 में दक्षिण एशिया, 1992 और 2015 में ऑस्ट्रेलिया, 2003 में दक्षिणी अफ्रीका और 2007 में वेस्ट इंडीज।

इंग्लैंड ने सबसे अधिक विश्व कपों की मेजबानी की है - कुल 5 (पहले तीन विश्व कप सहित)। उन्होंने 1975, 1979, 1983, 1999 और 2019 में इसकी मेजबानी की। इंग्लैंड एकमात्र राष्ट्र भी है जिसने अकेले विश्व कप की मेजबानी की है, ऐसा 1975 और 1979 में किया। 1983 और 1999 में, टूर्नामेंट के लिए एकमात्र मेजबान माने जाने के बावजूद, कुछ मैच आयरलैंड, नीदरलैंड, स्कॉटलैंड और वेल्स में खेले गए। वेस्टइंडीज ने 2007 में टूर्नामेंट की मेजबानी की थी लेकिन उन्हें एकमात्र मेजबान के रूप में नहीं माना जाता है क्योंकि वेस्टइंडीज मुख्य रूप से अंग्रेजी बोलने वाले कैरेबियाई देशों, ब्रिटिश निर्भरता और गैर-ब्रिटिश निर्भरता वाले 15 के एक खेल संघ का प्रतिनिधित्व करता है।

सन्दर्भ
-------
**कलियासोत डेम** कलियासोत नदी भोपाल में स्थित प्रमुख जलबंधो व भोपाल के प्रमुख मनोरम खुबसूरत पर्यटक स्थल में से एक है यह भोपाल के मध्य में चुनाभट्टी व नेहरूनगर रहवासी कॉलोनी में स्थित है | कलियासोत डेम का उपयोग मुख्तया वर्ष के नबम्बर से फरवरी के मध्य रबी की फसलों में लगभग 10४२५ हेक्टेयर में मध्य प्रदेश के भोपाल एवं रायसेन जिलो में सिचाई हेतु किया जाता है | इस डेम का निर्माण भोपाल के जलसंधारण को लेकर बहुत ही खुबसूरत तरीके से किया गया है जिसके अंतर्गत भोपाल में होने वाली वर्षा के जल को संधारित व वर्षा के जल को सिचाई में पूर्ण रूप से उपयोग में लाया जाता है | जैसा की विदित है भोपाल की शान कहलाने वाला बड़ा ताल जिसका निर्माण परमार राजाभोज सन १००५ से १०५५ के मध्य में किया गया | इस तालाब में कोलान्स नदी से वर्षा का जल आता है परन्तु अधिक मात्रा में होने वाली वर्षा के जल को रोकने हेतु भोपाल के दक्षिण दिशा में सन १९६५ में भदभदा डेम का निर्माण किया गया एवं इसमें ओवर फ्लो जल को सन १९९४ में बना कलियासोत जलबंध में प्रावाहित किया जाता है जिसको कलियासोत जलबंद द्वारा रोका जाता है | इस जलबंध में १३ द्वार भी है जिसके द्वारा वर्षा जल को कलियासोत नदी में बहाया जाता है जो की बेतवा नदी में मिलता है | भोपाल में अधिक में हुई वर्षा को कालियासोत जलबंद के द्वारा नियत्रित किया जाता है |
**कोडिक्कराई** (Kodiakkarai) या **कालिमेयर बिन्दु** (Point Calimere) या **कलिमेयर अंतरीप** (Cape Calimere) भारत के तमिल नाडु राज्य के नागपट्टिनम ज़िले में बंगाल की खाड़ी से तटस्थ एक रास (अंतरीप) है। यह कावेरी नदी के डेल्टा नदीमुख क्षेत्र में वेदारण्यम से 9 किमी दक्षिण में स्थित है। यहाँ कोरोमंडल तट में लगभग समकोण मुड़ाव है, जिस से यह स्थान तीन ओर से सागर से घिरा है। यहाँ प्राणी व पक्षी जीवन की भरमार है और इसे रामसर सूची में शामिल करा गया है। 312.7 हेक्टेयर में फैले इस अभयारण्य में ब्लू बक, स्पोटेड डीयर, वाइल्ड बोर, सेमी वाइल्ड पोन्नी, बोन्नेट मकाक, आदि के अलावा अनेक प्रकार के जलपक्षियों को देखा जा सकता है। यह शांत स्थान हनीमून मनाने वाले नवदंपत्तियों को बड़ी संख्या में आकर्षित करता है। प्रकृति को अपने विशुद्ध रूप में यहां करीब से देखा जा सकता है।

इन्हें भी देखें
---------------

* रास (स्थलाकृतियाँ)
* रामसर सम्मेलन

सन्दर्भ
-------

1. ↑  Arauah A.D. (March 2005). *Point Calimere Wildlife & Bird Sanctuary - A Ramsar Site*. District Collectorate Campus 329, 3rd Floor, Nagapattinam, Tamil Nadu 611002 India: Tamil Nadu Forest Department, Wildlife Warden. पृ॰ 180 illus. color.सीएस1 रखरखाव: स्थान (link)
**खेचरी मुद्रा** योगसाधना की एक मुद्रा है। इस मुद्रा में चित्त एवं जिह्वा दोनों ही आकाश की ओर केंद्रित किए जाते हैं जिसके कारण इसका नाम 'खेचरी' पड़ा है (ख = आकाश, चरी = चरना, ले जाना, विचरण करना)। इस मुद्रा की साधना के लिए पद्मासन में बैठकर दृष्टि को दोनों भौहों के बीच स्थिर करके फिर जिह्वा को उलटकर तालु से सटाते हुए पीछे रंध्र में डालने का प्रयास किया जाता है। इस स्थित में चित्त और जीभ दोनों ही 'आकाश' में स्थित रहते हैं, इसी लिये इसे 'खेचरी' मुद्रा कहते हैं । इसके साधन से मनुष्य को किसी प्रकार का रोग नहीं होता ।

इसके लिये जिह्वा को बढ़ाना आवश्यक होता है। जिह्वा को लोहे की शलाका से दबाकर बढ़ाने का विधान पाया जाता है। कौल मार्ग में खेचरी मुद्रा को प्रतीकात्मक रूप में 'गोमांस भक्षण' कहते हैं। 'गौ' का अर्थ इंद्रिय अथवा जिह्वा और उसे उलटकर तालू से लगाने को 'भक्षण' कहते हैं।

**योगमार्ग की एक महान क्रिया :-**

योगमार्ग में "खेचरी मुद्रा" को 'योगियों की माँ' कहकर सम्बोधित किया गया है। जिस प्रकार माँ अपनी सन्तान का पालन पोषण सभी संकट हटाकर करती है, ठीक उसी प्रकार खेचरी की शरण में रहने वाला साधक सदैव उसकी कृपा का पात्र बनता है। राजस्थान के पुष्कर निवासी योगीराज,परिव्राजक स्वामी श्री ब्रह्मानन्द जी के कथनानुसार -

"सुनो खेचरी बात साधो,सुनो खेचरी बात रे।।

सबसे बड़ी खेचरी मुद्रा,योगी जन की मात रे।

जो जन साधन करत निरन्तर,भव सागर तर जात रे।।

जीभ तले की नाड़ कटे जब,तब पीछे उलटात रे।

धीरे-धीरे गल के ऊपर,छेद मांही ठहरात रे।।

पीछे ध्यान धरे भृकुटी में,कांपे सब ही गात रे ।

ब्रह्मज्योति का दर्शन होवे,झरे सुधा दिन रात रे।।

दिन-दिन ध्यान करे जब योगी,काया सुध बिसरात रे ।

"ब्रह्मानन्द" स्वरूप समावे,फेर जन्म नहि आत रे।।"

को व्यक्त करते निम्नलिखित दो श्लोक इसे स्पष्ट कर देते है.....

१) "कपालकुहरे जिव्हा प्रविष्टा विपरितगा।

     ध्यानं भ्रूमध्यदेशे च मुद्रा भवति खेचरी।।"

२) "खेचरियोगतो योगी शिरश्चंद्रादुपागतम्।

     रसंदिव्यंपिबेन्नित्यं सर्वव्याधिविनाशनम्।।"

योग की इस महान क्रिया का साधक आज के इस युग में दुर्लभ है, योग की इस क्रिया को सदैव योगी,साधक गुरु के सानिध्य में ही सीखने का प्रयास करें।

बाहरी कड़ियाँ
-------------

* खेचरी मुद्रा और रसानुभूति  (अखण्ड ज्योति, जून १९७७)
* खेचरी मुद्रा से मिलती है समाधि और सिद्धि (वेबदुनिया)
* जानें खेचरी मुद्रा के बारे में (भारत योगी)
चित्र:The front entrance to the Kaivalyadhama Institute Kdham.JPG".jpgकैवल्यधाम स्वास्थ्य एवं योग अनुसन्धान केन्द्र
**कैवल्यधाम** (पूरा नाम : **कैवल्यधाम स्वास्थ्य और योग अनुसंधान केंद्र** ), आधुनिक विज्ञान के साथ प्राचीन योग कला और परम्परा का समन्वय करने के लिए एक विशिष्ट उद्देश्य के साथ स्थापित एक आध्यात्मिक, चिकित्सीय और अनुसंधान केन्द्र है। इसकी स्थापना 1924 में स्वामी कुवलयानन्द ने की थी। उसी समय उन्होंने ***योग मीमांसा*** पत्रिका निकालना आरम्भ किया था।  कैवल्यधाम पुणे के पास लोनावला (महाराष्ट्र, भारत) में स्थित है। भारत, फ्रांस और संयुक्त राज्य अमेरिका तथा कुछ अन्य देशों में इसकी छोटी-छोटी अन्य शाखाएँ भी हैं।

कैवल्यधाम वैज्ञानिक और दार्शनिक-साहित्यिक अनुसंधान करने के साथ-साथ योग और आयुर्वेद के द्वारा स्वास्थ्य देखभाल और योग की शिक्षा प्रदान करता है।

कैवल्यधाम में एक प्राकृतिक चिकित्सा केन्द्र भी है। इसके विभिन्न पाठ्यक्रमों में प्रति वर्ष लगभग 250 छात्र प्रवेश लेते हैं। इसमें प्रवेश लेने वाले छात्र भारत के साथ विदेशों से (मुख्य रूप से चीन, जापान, कोरिया, फ्रांस, संयुक्त राज्य अमेरिका और कनाडा से) भी आते हैं।

कैवल्यधाम एक सार्वजनिक धर्मार्थ ट्रस्ट है जिसे भारत सरकार से कुछ धन प्राप्त होता है।

सन्दर्भ
-------

1. ↑  "Tune in to the Yogic way", *The Times Of India*, Mumbai, 25 October 2004. Retrieved on 12 November 2012.

बाहरी कड़ियाँ
-------------

* **कैवल्यधाम स्वास्थ्य एवं योग अनुसन्धान केन्द्र** का जालघर
**कलीम आजिज़** (जन्म : १९२६) उर्दू के शायर और शिक्षाविद थे। कलीम साहब का जन्म बिहार के पटना जिले में हुआ था। पटना कॉलेज से उन्होंने स्नातक तथा पटना विश्वविद्यालय से उर्दू साहित्य में स्नातकोत्तर की उपाधि प्राप्त की। पटना विश्वविद्यालय से ही उन्होंने *बिहार में उर्दू साहित्य का विकास* विषय पर पीएच डी की उपाधि अर्जित की। उन्हें भारत सरकार द्वारा पद्मश्री से सम्मानित किया जा चुका है। वर्ष १९७६ के दौरान विज्ञान भवन में भारत के राष्ट्रपति द्वारा उनकी प्रथम पुस्तक का लोकार्पण किया गया। कलीम आजिज़ ६० और ७० के दशक में स्वतंत्रता दिवस की संध्या पर होने वाले लाल किले के मुशायरे में बिहार का प्रतिनिधित्व करने वाले एकमात्र शायर थे। उनकी प्रसिद्धि *तुम कत़्ल करो हो कि करामात करो हो* जैसी गज़लों के कारण रही है। रविवार १५ फरवरी २०१५ को बिहार के हजारीबाग में उनका निधन हो गया।

सन्दर्भ
-------

1. ↑  "संग्रहीत प्रति". मूल से 17 फ़रवरी 2015 को पुरालेखित. अभिगमन तिथि 17 फ़रवरी 2015.
2. ↑  "'तुम कत्ल करो हो के करामात करो हो' वाले शायर कलीम आजिज़ नहीं रहे". न्यूज़१८. १६ फ़रवरी २०१५. मूल से 17 फ़रवरी 2015 को पुरालेखित. अभिगमन तिथि १७ फ़रवरी २०१५.

बाहरी कड़ियाँ
-------------

कविता कोश पर कलीम आजिज़
१५वी सदी के चीन से एक नक़्क़ाशी से सुशोभित गुलदान
**गुलदान** या **फूलदान** एक विशेष आकार का बर्तन होता है जिसमें टहनियों के समेत फूलों का प्रदर्शन किया जाता है। गुलदान अक्सर मिटटी या शीशे के बने होते हैं और उनपर चित्रकारी या नक़्क़ाशी से अधिक लुभावना बनाया गया होता है।

अन्य भाषाओँ में
---------------

गुलदान को अंग्रेज़ी में "vase" बोलते हैं जिसे "वेज़" या "वाज़" उच्चारित किया जाता है (दोनों उच्चारण सही हैं)। पुरानी हिन्दी में गुलदान एक "बासन" नाम की बर्तनों की श्रेणी का सदस्य है, जिसमें कलश भी शामिल है।

गुलदानों का आकार
----------------

गुलदान अक्सर नीचे से खुले हुए होते हैं, ताकि फूलों की टहनियाँ पानी में रहकर फूलों को ज़्यादा देर तक मुरझाने से बचा सकें। ऊपर एक तंग गर्दन होती है, जिनसे टहनियों को सीधा खड़े रहने के लिए सहारा मिलता है। सब से ऊपर गुलदान का मुख अक्सर थोड़ा फैला होता है। पुराने ज़माने में गुलदानों पर हत्थे (हैंडल) भी आम थे, लेकिन अब यह कम देखे जाते हैं।

चित्रदीर्घा
-----------

* White porcelain vaseWhite porcelain vase
* Blue & white tulip vaseBlue & white tulip vase
* Chinese porcelain vase c. 1796-1820Chinese porcelain vase c. 1796-1820
* Glass vaseGlass vase
* 19th century Peking glass vase in Imperial Yellow.19th century Peking glass vase in Imperial Yellow.
* Glass millefiori vaseGlass millefiori vase
* Pressed glass vase c. 1840Pressed glass vase c. 1840
* Metal vase c. 600-700Metal vase c. 600-700
* Earthen vases from KeralaEarthen vases from Kerala
* Aged ceramic white vase holding a chrysanthemumAged ceramic white vase holding a chrysanthemum
* Diorite Porphyry vase from predynastic Ancient Egypt, c. 3600 BC.Diorite Porphyry vase from predynastic Ancient Egypt, c. 3600 BC.

इन्हें भी देखें
---------------

* बासन
* कलश (बासन)

| * दे
* वा
* सं
फूल |
| --- |
| • अमलतास • कचनार • कनेर • कमल • केवड़ा • गुड़हल • गुलदाउदी • गुलमेंहदी • गुलमोहर • डैफ़ोडिल • गुलाब • गेंदा • नरगिस • चंपा • चमेली • प्राजक्ता• पीताम्बर • मोगरा • जूही • रजनीगन्धा • सदाफूली • रैफ्लेशिया • नीलकमल • नागचम्पा • मालती • मौलश्री • |
फोटोपिक काला और स्कोटोपिक (green) luminosity functions. The photopic includes the CIE 1931 standard (solid), the Judd-Vos 1978 modified data (dashed), and the Sharpe, Stockman, Jagla & Jägle 2005 data (dotted). The horizontal axis is wavelength in nm.

**कॅन्डेला**  (IPA: /kanˈdɛlə/, /-ˈdiːlə/, चिन्ह: **cd**) प्रकाशीय तीव्रता की मूल इकाई है। प्रकाशीय तीव्रता प्रकाश स्रोत से खास दिशा में निकलती तरंग दैर्घ्य भारित शक्ति का माप होता है। यह प्रकाशीय सूत्र (luminosity function) पर आधारित है, जो की एक मानवीय आँख की संवेदनशीलता का एक मानकीकॄत प्रतिरूप है।).

### प्रकाशीय तीव्रता और प्रकाशीय प्रवाह के बीच संबन्ध

यदि कोई स्रोत ज्ञात तीव्रता (कैन्डेला में) एक शंकु रूप में उत्सर्जित करता है, तब कुल प्रकाशीय बहाव ल्यूमेन में ऐसे आंका जा सकता है: कैन्डेला की संख्या को निम्न सारणी में दिये गये संख्या से भाग दें, जो उत्सर्जन/प्रसारण कोण के अनुरूप हो. देखें en:MR16 कुछ सामान्य प्रकाश स्रोतों के उत्सर्जन कोण हेतु.
सिद्धांत
सूत्र
आनलाइन रूपांतरण

* उदाहरण : एक स्रोत से 590 cd प्रकश उत्सर्जित होता है, 40° के प्रसारण कोण पर: 590/2.64 = लगभग 223 ल्यूमेन्स.

| प्रसारण कोण | से भाग करें |
| --- | --- |
| 5° | 167.22 |
| 10° | 41.82 |
| 15° | 18.50 |
| 20° | 10.48 |
| 25° | 6.71 |
| 30° | 4.67 |
| 35° | 3.44 |
| 40° | 2.64 |
| 45° | 2.09 |

यदि स्रोत सभी दिशाओं में समान प्रकश प्रसारित करता है, तब बहाव मिलता है तीव्रता को 4π से गुणा करके: एक एकसमान 1 कैन्डेला स्रोत से 12.6 ल्यूमेन्स प्रकाश मिलता है।

सन्दर्भ
-------

1. ↑  "CIE Scotopic luminosity curve (1951)". मूल से 28 जनवरी 2018 को पुरालेखित. अभिगमन तिथि 5 जून 2008.
2. ↑  "CIE (1931) 2-deg रंग मैचिंग फंक्शन". मूल से 9 अप्रैल 2018 को पुरालेखित. अभिगमन तिथि 5 जून 2008.
3. ↑  "Judd-Vos modified CIE 2-deg photopic luminosity curve (1978)". मूल से 3 नवंबर 2007 को पुरालेखित. अभिगमन तिथि 5 जून 2008.
4. 1 2  "Sharpe, Stockman, Jagla & Jägle (2005) 2-deg V\*(l) luminous efficiency function". मूल से 27 सितंबर 2007 को पुरालेखित. अभिगमन तिथि 5 जून 2008.
5. ↑  Wyzecki, G.; Stiles, W.S. (1982). *Color Science: Concepts and Methods, Quantitative Data and Formulae* (2nd ed. संस्करण). Wiley-Interscience. आई॰ऍस॰बी॰ऍन॰ 0471021067.सीएस1 रखरखाव: फालतू पाठ (link)

बाहरी कडि़याँ
-------------

* Candela: The SI Unit of Luminous Intensity
* "The Unit of Luminous Intensity: Candela (cd)". मूल से 28 अगस्त 2008 को पुरालेखित. अभिगमन तिथि 2008-02-08.
**गुलचेहारा बेगम** जिसे गुलचिहरा या गुलशरा के नाम से भी जाना जाता है। इनका जन्म 1515 ईस्वी और मृत्य 1557 ईस्वी, यह एक मुगल राजकुमारी थी, जो भारत के पहले मुग़ल सम्राट ज़हीर उद-दीन मोहम्मद बाबर की बेटी और सम्राट हुमायूँ की बहन थी। बाद में, उनके भतीजे, राजकुमार जलाल-उद-दीन, सम्राट अकबर महान के रूप में शाही सिंहासन पर बेठे।

पृष्ठभूमि
---------

फारसी में इनके नाम का शाब्दिक अर्थ है "फूलों जैसा चेहरा"। वह मध्य एशिया के एक अभिजात वर्ग की वंशज थीं, उनकी मां दिलदार बेगम तैमूर, मिरान शाह, चंगेज खान, चगताई खान की वंशज थीं। गुलचेहारा बेगम, हिंडल मिर्जा और गुलबदन बेगम की बहन थीं।

प्रारंभिक जीवन
--------------

जब राजकुमारी गुलबदन का जन्म हुआ तो उसके पिता कुछ समय के लिए काबुल के शाषक थे; वह कुंदुज और बदख्शां में भी शाषक थे, उन्होंने 1519 से बाजौर और स्वात और एक साल के लिए कंधार पर भी कब्जा किया था। उन वर्षों के दौरान उन्हें तैमूर के घर और उनकी स्वतंत्र संप्रभुता के मुखियापन के प्रतीक में "पादशाह" कहा जाता था। बाद में बाबर सिंधु के पार भारत में एक साम्राज्य को जीतने के लिए अपने अंतिम अभियान पर निकल पड़ा।

शादी
----

इन्होंने बाबर के पहले चचेरे भाई (उनकी मां के भाई अहमद का एक बेटा), सुल्तान तुखता-बुघा खान चघाताल मुगल से शादी की। यह शादी बाबर द्वारा तय की गई थी, और 1530 के अंत में हुई थी। तब वह लगभग पंद्रह वर्ष की होगी।
वह 1533 में विधवा हो गई थी, और इनके पुन: विवाह के बारे में 1549 तक कुछ भी दर्ज नहीं है, जब वह तीस वर्ष से अधिक की थी। यह असंभव है कि वह इतने सालों तक विधवा रही। हुमायूँ के बल्ख के लिए अपने अभियान पर निकलने से ठीक पहले, इन्होंने अब्बास सुल्तान उज़बेग से भी शादी की। अब्बास सुल्तान उज़बेग को संदेह हुआ कि तैमूर की सेना उसके अपने लोगों के खिलाफ कार्रवाई करने वाली है और वह भाग गया। संभवत: वह गुलचेहरा को अपने साथ नहीं ले गया।

मौत
---

वह 1557 में गुलबदन और हमीदा के साथ भारत आई और उसी वर्ष उनकी मृत्यु हो गई।

सन्दर्भ
-------

1. ↑  The House of Timur: Genealogy of the Royal Family of India Archived 2011-06-13 at the Wayback Machine
कॅप्लर २२ के ग्रहीय मंडल की हमारे सौर मंडल के अंदरूनी भाग से तुलना
**कॅप्लर-२२** उर्फ़ **कॅप्लर-२२ए** (Kepler-22a) पृथ्वी से ६०० प्रकाश वर्ष दूर हंस तारामंडल के क्षेत्र में स्थित एक G श्रेणी का मुख्य अनुक्रम तारा है। यह आकार में हमारे सूरज से ज़रा छोटा और तापमान में उस से ठंडा है।

पृथ्वी जैसा ग्रह मिला
---------------------

५ दिसम्बर २०११ में वैज्ञानिकों ने घोषणा की के कॅप्लर-२२ तारे के इर्द-गिर्द पृथ्वी से ज़रा बड़ा ग़ैर-सौरीय ग्रह परिक्रमा करता हुआ पाया गया है। यह महापृथ्वी इस तारे के वासयोग्य क्षेत्र में स्थित है, यानि यहाँ पानी और जीवन होने की सम्भावना है, हालाँकि उनके अस्तित्व का ज्ञात होना फ़िलहाल कठिन है। यह पहला पृथ्वी जैसा ग्रह मिला है जो किसी तारे के वासयोग्य क्षेत्र में स्थित है। ग्रह का नाम कॅप्लर-२२बी (Kepler-22b) रखा गया है।

इन्हें भी देखें
---------------

* कॅप्लर-२२बी
* ग़ैर-सौरीय ग्रह
* महापृथ्वी

सन्दर्भ
-------

1. ↑  "Kepler Confirms First Planet in Habitable Zone of Sun-Like Star". *Universe Today*. 2011-12-05. मूल से 5 सितंबर 2012 को पुरालेखित. अभिगमन तिथि 6 दिसंबर 2011.
2. ↑  Boyle, Rebecca (December 5, 2011). "Kepler Team Confirms First Earth-like Planet in a Habitable Zone, And Finds 1,094 More Worlds". *Popular Science*. मूल से 5 सितंबर 2012 को पुरालेखित. अभिगमन तिथि 6 दिसंबर 2011.
गामा कैसिओपिये शर्मिष्ठा तारामंडल में 'γ' के चिह्न द्वारा नामांकित तारा है
**गामा कैसिओपिये**, जिसका बायर नाम भी यही (γ Cassiopeiae या γ Cas) है, शर्मिष्ठा तारामंडल का एक तारा है। यह एक परिवर्ती तारा है जिसकी चमक (सापेक्ष कान्तिमान) +२.२० और +३.४० मैग्नीट्यूड के बीच बदलती रहती है। यह तारा बहुत तेज़ी से अपने अक्ष (ऐक्सिस) पर घूर्णन कर रहा है जिस से एक तो इसका अकार पिचक गया है और दूसरा इसकी सतह से कुछ द्रव्य उखड़-उखड़कर इसके इर्द-गिर्द एक छल्ले के रूप में घूमता है। इसी छल्ले की वजह से इस तारे की चमक कम-ज़्यादा होती रहती है। खगोलशास्त्र में ऐसे सभी तारों की एक श्रेणी बनी हुई है जिसके सदस्यों को इसी तारे के नाम पर "गामा कैसिओपिये परिवर्ती" तारे कहा जाता है। यह पृथ्वी से दिखने वाले सब से रोशन तारों में से एक है। गामा कैसिओपिये हमसे लगभग ६१० प्रकाश वर्ष की दूरी पर स्थित है।

अन्य भाषाओं में
---------------

गामा कैसिओपिये तारे का अंग्रेज़ी और अरबी में कोई पारम्परिक नाम नहीं है। कुछ स्रोतों के अनुसार इसे चीनी भाषा में "चिह" (策, Tsih) कहा जाता है।

विवरण
-----

गामा कैसिओपिये B0.5 IVe श्रेणी का एक उपदानव तारा है, जिसका द्रव्यमान हमारे सूरज के द्रव्यमान का १५ गुना और व्यास (डायामीटर) हमारे सूरज के व्यास का १४ गुना है। इसकी तारे की निहित चमक (निरपेक्ष कान्तिमान) सूरज की लगभग ७०,००० गुना है। इसका सतही तापमान २५,००० कैल्विन अनुमानित किया गया है। वास्तव में ग़ौर से देखने पर ज्ञात हुआ है कि इसका एक साथी तारा भी है (यानि यह एक द्वितारा मंडल है), जिसका द्रव्यमान शायद हमारे सूरज के बराबर है। यह गामा कैसिओपिये के मुख्य तारे की एक परिक्रमा हर २०४ दिनों में पूरी कर लेता है। गामा कैसिओपिये से उत्पन्न होने वाली एक्स किरणें (एक्स-रे) अपेक्षा से दस गुना ज़्यादा शक्तिशाली हैं। इसके सही कारण पर खगोल्शात्रियों में आपसी मतभेद है।

गामा कैसिओपिये एक दोहरा तारा भी है, जिसके (नज़दीकी साथी के आलावा) दो अन्य ऐसे धुंधले से तारे दिखते हैं जो दूरबीन से इसके पास नज़र आते हैं, हालाँकि शायद हैं नहीं। पहले को गामा कैसिओपिये बी (γ Cas B) और दुसरे को गामा कैसिओपिये सी (γ Cas C) का नाम दिया गया है।

ऐतिहासिक चमक परिवर्तन
---------------------

याद रहे की मैग्नीट्यूड चमक का ऐसा उल्टा माप है जो जितना अधिक हो तारे की चमक उतनी ही कम होती है। सन् १९३७ में गामा कैसिओपिये की चमक +२.२ मैग्नीट्यूड थी। १९४९ तक यह घटकर +२.९ हो गई। १९६५ में यह बढ़कर +२.७ हुई और २०१० तक यह और भी बढ़कर +२.१४ हो चुकी थी। इस समय यह शर्मिष्ठा तारामंडल के दो अन्य चमकीले तारों (+२.२४ वाले अल्फ़ा कैसिओपिये और +२.२७ वाले बेटा कैसिओपिये) से ज़्यादा रोशन था।

इन्हें भी देखें
---------------

* शर्मिष्ठा तारामंडल
* सबसे रोशन तारों की सूची
* उपदानव तारा

सन्दर्भ
-------

1. ↑  Fred Schaaf. "The brightest stars: discovering the universe through the sky's most brilliant stars". John Wiley and Sons, 2008. आई॰ऍस॰बी॰ऍन॰ 9780471704102. मूल से 14 अप्रैल 2016 को पुरालेखित. अभिगमन तिथि 26 अक्तूबर 2011.
कॅप्लर-२०ई और कॅप्लर-२०ऍफ़ ग्रहों की हमारे सौर मंडल के पृथ्वी और शुक्र ग्रहों से तुलना
**कॅप्लर-२०ऍफ़** (Kepler-20f) एक ग़ैर-सौरीय ग्रह है जो पृथ्वी से लगभग ९५० प्रकाश वर्षों की दूरी पर लायरा तारामंडल में स्थित कॅप्लर-२० तारे की परिक्रमा कर रहा है। यह पहला ज्ञात ग़ैर-सौरीय ग्रह है जिसका अकार पृथ्वी से मिलता-जुलता है। इसका व्यास (डायामीटर) पृथ्वी के व्यास का लगभग १.०३ गुना है। यह अपने तारे से १.६ करोड़ किलोमीटर की दूरी पर परिक्रमा करता है, जो सूरज से बुध ग्रह (मरक्युरी) की दूरी से भी कम है। इस वजह से इसका सतही तापमान काफी गरम है और ४२७ °सेंटीग्रेड अनुमानित किया गया है। इस तापमान पर इसकी सतह पर पानी होने की कोई संभावना नहीं है और यह अपने तारे के वासयोग्य क्षेत्र में नहीं है।

इस ग्रह की मिल जाने की घोषणा वैज्ञानिकों ने २० दिसम्बर २०११ को की। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। इस ग्रह का पता कॅप्लर अंतरिक्ष यान के प्रयोग से लगाया गया। कॅप्लर-२० तारे के मंडल में कुल मिलकर पांच ग्रह ज्ञात हुए हैं और कॅप्लर-२०ऍफ़ से भी छोटा एक ग्रह मिला है जो इस तारे के और भी पास परिक्रमा करता है - इस ग्रह का नामकरण कॅप्लर-२०ई (Kepler-20e) किया गया है।

इन्हें भी देखें
---------------

* कॅप्लर-२० तारा
* ग़ैर-सौरीय ग्रह
* वासयोग्य क्षेत्र

सन्दर्भ
-------

1. ↑  Johnson, Michele (20 दिसम्बर 2011). "NASA Discovers First Earth-size Planets Beyond Our Solar System". NASA. मूल से 4 मई 2019 को पुरालेखित. अभिगमन तिथि 2011-12-20.
2. ↑  Hand, Eric (20 दिसम्बर 2011). "Kepler discovers first Earth-sized exoplanets". *Nature*. डीओआइ:10.1038/nature.2011.9688.
3. ↑  Overbye, Dennis (20 दिसम्बर 2011). "Two Earth-Size Planets Are Discovered". New York Times. मूल से 26 जनवरी 2013 को पुरालेखित. अभिगमन तिथि 2011-12-21.
4. ↑  Moskowitz, Clara (20 दिसम्बर 2011). "First Ever 'Earth-Sized' Alien Planets Discovered". Fox News Channel. मूल से 25 दिसंबर 2011 को पुरालेखित. अभिगमन तिथि 2011-12-20.
कैथलीन रुबिन**कैथलीन रुबिन** एक नासा की अंतरिक्ष यात्री है जिनका जन्म १४ अक्टूबर १९७८ को फार्मिंग्टन, कैलिफोर्निया में हुआ। ६ जुलाई, २०१६ को इंटरनेशनल स्पेस स्टेशन पर सोयुज अंतरिक्ष यान पर लॉन्च करने के बाद वह अंतरिक्ष में उड़ने वाली ६० वीं महिला बनी। वह ३० अक्टूबर २०१६ को एक सोयुज पर धरती पर लौट आई और उस समय वह इंटरनेशनल स्पेस स्टेशन की एक्सपेंडिशन ४८ और एक्सपेंडिशन ४९ के चालक दल का सदस्य थी। रूबिन का चयन नासा के अंतरिक्ष यात्री के रूप में जुलाई २००९ में १४ सदस्यों में से एक के रूप में हुआ था। उन्होंने अंतरिक्ष यात्री उम्मीदवार प्रशिक्षण से स्नातक की उपाधि प्राप्त की जहां उनके प्रशिक्षण में अंतर्राष्ट्रीय अंतरिक्ष स्टेशन (आईएसएस) प्रणाली, एक्स्ट्राहेहेइकलर गतिविधि (ईवा), रोबोटिक्स, शारीरिक प्रशिक्षण, टी -38 उड़ान प्रशिक्षण और पानी और जंगल जीवित रहने के प्रशिक्षण शामिल थे। उन्हें आईएसएस एक्सपडीशन ४८/४९ के लिए फ्लाइट इंजीनियर के रूप में चुना गया था। अगस्त २०१६ में, रुबिन अंतरिक्ष में डीएनए को अनुक्रमित करने वाला पहला व्यक्ति बन गया। आईएसएस पर, उसने माउस, ई. कोलाई बैक्टीरिया, और लैम्ब्डा फेज वायरस के डीएनए अनुक्रमों को निर्धारित करने के लिए ऑक्सफ़र्ड नैनोपोर टेक्नोलॉजीज द्वारा बनाए गए मिनियन नामक एक हाथ से आयोजित, यूएसबी संचालित डीएनए सीक्वेन्सर का इस्तेमाल किया। यह बायोमोलेक्यूल सिक्वेंसर प्रयोग का एक हिस्सा था, जिसका लक्ष्य "यह साबित करना था कि अंतरिक्ष में डीएनए अनुक्रमण संभव है, जो सूक्ष्मजीवों की पहचान को सक्षम करने की क्षमता रखता है, अंतरिक्ष यान के जवाब में रोगाणुओं और मनुष्यों में परिवर्तन की निगरानी करता है, और संभवतः ब्रह्मांड में कहीं और डीएनए आधारित जीवन का पता लगाने में सहायता। वह ३० अक्तूबर, २०१६ को पृथ्वी पर लौट आने पर उन्होंने इंटरनेशनल स्पेस स्टेशन की एक्सपेंडिशन ४८ और एक्सपैडिशन ४९ के भाग के रूप में सेवा की। जैविक शोध के अलावा, उन्होंने ईवा (स्पेसवॉक) पर १२ घंटे और ४६ मिनट बिताए। इन मिशनों के तहत उन्होंने अंतरिक्ष में ११५ दिन और अंतरिक्ष में १२ घंटे और ४६ मिनट बिताए।

सन्दर्भ
-------

1. ↑  Dunn, Andrea (September 29, 2015). "Sequencing DNA in the Palm of Your Hand". NASA. Retrieved October 26, 2016.
2. ↑   Robbins, Gary (August 29, 2016). "UCSD alumna first to sequence DNA in space". The San Diego Union-Tribune. Retrieved October 26, 2016.
3. ↑   Archived 2016-12-22 at the Wayback Machine NASA Bio, Kate Rubins
**गंगा तलाब** (जिसे **ग्रैंड बेसिन** भी कहा जाता है) मॉरीशस में एक क्रेटर (शांत ज्वालामुखी पर स्थित) में बना जलाशय है। यह सगर सतह से १८०० फ़ीट ऊपर स्थित है और सवान्ने जिला के पहाड़ी इलाके में स्थित है। यह स्थल मॉरिशस में बसे हिन्दू लोगों के लिए पवित्रतम स्थान है। गंगा तलाव के तट पर ही हिन्दू भगवान शिव, हनुमान और लक्ष्मी देवी का एक भव्य मंदिर भी स्थित है। महाशिवरात्रि के पर्व पर सभी तीर्थयात्री अपने घर से इस तलाव तक नंगे पैर चल कर जाते है।

मंगल महादेव - शिव की प्रतिमा
----------------------------

मंगल महादेव 33 मी॰ (108 फीट)लंबी हिंदू देवता, शिव की अपने त्रिशूल के साथ प्रतिमा है जो गंण्गा तलाब के प्रवेश द्वार पर स्थापित है। इस प्रतिमा का उद्घाटन २००७ व्में हुआ था और यह मॉरीशस की सबसे ऊंची प्रतिमा है। यह प्रतिमा वडोदरा,गुजरात स्थित सुरसागर झील की हूबहू प्रति है।

दुर्गा माता मूर्ति और शिव मूर्ति
--------------------------------

 दुर्गा देवी की १०८ फीट ऊंची प्रतिमा है। ढेरों हिन्दू मारीषियाई लोग हर्षोल्लास के साथ यहां दुर्गा पूजा और शिवरात्रि के त्योहार मनाते हैं। शिवरात्रि यहां राष्ट्रीय अवकाश है और यहां के हिन्दुओ का पवित्रतम त्योहार है।

इतिहास
------

सन१८९७ में दो पुजारियों ने सपने में देखा की ग्रैंड बेसिन की झील का जल जाह्नवी से उत्पन्न हुआ और गंगा जी का एक भाग बन गया। उन पुजारियों ने लोगों को इस सपने के बारे में बताया और इस तरह यह पुरे मॉरिशस में फ़ैल गई। उसी वर्ष तीर्थयात्री ग्रैंड बेसिन तक पैदल चल कर गए, तलाब में से जल लिया और महाशिवरात्रि के पर्व पर शिव जी को अर्पित किया। इस गंगा तलाव का संचालन मॉरिशस सनातन धर्मं मंदिर संस्थान और हिन्दू महासभा करती है।

तभी से यह परंपरा बन गयी है कि प्रत्येक वर्ष शिवरात्रि के अवसर पर श्रद्धालु गंगा तलाव तक पैदल यात्रा करते है। हाल ही में भारतीय प्रधानमंत्री नरेन्द्र मोदी ने इस तलाव में गंगा जल अर्पित किया और महादेव जी की पूजा भी की। अब यही गंगा तलाव मॉरिशस में स्थित सभी धर्मों, संप्रदाय और वर्ण के लोगों के लिए एक पवित्र भूमि बन चुकी है।

चित्र दीर्घा
------------

* तीर्थयात्रीतीर्थयात्री
* देवी-देवताओं की मूर्तियोंदेवी-देवताओं की मूर्तियों

संदर्भ
------

1. 1 2  "गंगोत्री से निकली और मॉरिशस तक बही गंगा". *Youngisthan.in*. 2015-03-14. मूल से 7 अगस्त 2018 को पुरालेखित. अभिगमन तिथि 2018-08-07.
2. ↑  News), Raftaar News(Latest Hindi. "गंगा-तलाव की ताज़ा ख़बर, ब्रेकिंग न्यूज़ in Hindi". *news.raftaar.in*. अभिगमन तिथि 2018-08-07.[*मृत कड़ियाँ*]
3. ↑  News), Raftaar News(Latest Hindi. "गंगा-तलाव की ताज़ा ख़बर, ब्रेकिंग न्यूज़ in Hindi". *news.raftaar.in*. अभिगमन तिथि 2018-08-07.[*मृत कड़ियाँ*]
**गुर्रम कोंडा**: भारत के राज्य आंध्र प्रदेश के चित्तूर ज़िले में एक तहसील / मंडल है। यह गाँव, शहर बंगलूर और कडपा के मार्ग में है। टीपू सुल्तान के समय में शहर कड़पा जिले में था।अब जिला चित्तूर में है। इस शहर का प्राचीन नाम "ज़फ़राबाद" था। आज इस का नाम गुर्रम कोंडा है। तेलुगु भाषा में गुर्रम का अर्थ घोड़ा, और कोंडा का अर्थ पहाड है। गुर्रम कोंडा अर्थात "घोड़ा-पहाड" या "घोडे का पहाड" है। यहाँ का क़िला बहुत पुराना है।

इतिहास
------

गुर्रम कोंडा की पहाडी पर एक मज़बूत क़िला है। इस का निर्माण कडपा के नवाब अब्दुल नबी खान ने १७१४ में करवाया। आज भी यह क़िला देखने लायक़ है। कडपा के नवाब अब्दुल नबी खान काफ़ी प्रख्यात रहे। इन के काल में इनहोंने कई निर्माण करवाए, जिनमें गुर्रमकोंडे का क़िला एक है। अब्दुल नबी खान सलतनत बिजापूर के राज्यपाल थे। गुर्रम कोंडा पहाड काफ़ी ऊँचाई पर है, यहाँ पर इन्होंने एक दुर्ग बनाया जो अभेद्य माना जाता है। इस क़िले की वास्तुकला इंडो-इस्लामिक है। इस क़िले के पहाड के सामने के हिस्से में एक पुराना बड़ा शहर बसा था जिस का नाम ज़फ़राबाद था। लेकिन अब यहाँ उसके खंडर ही नज़र आते हैं।   गुर्रम कोंडे से ३ किलो मीटर पर "मक़बरा" है। यह मक़बरा, टीपू सुल्तान के मामा मीर रज़ा अली खान का है। माना जाता है कि इस मक़बरे का गुम्बद, बीजापूर के गोल गुम्बद के बाद सब से बड़ा है।

ये भी देखिए
-----------

* मक़्बरा
* अब्दुल नबी खान
* टीपू सुल्तान

सन्दर्भ
-------

1. ↑  "Chittoor District Mandals" (PDF). Census of India. पपृ॰ 446, 509. मूल (PDF) से 15 नवंबर 2014 को पुरालेखित. अभिगमन तिथि 19 June 2015.
2. ↑  "Many Chittoor temples, forts in a shambles". *Times of India*. Tirupati. 28 May 2010. मूल से 3 जनवरी 2017 को पुरालेखित. अभिगमन तिथि 19 June 2015.

बाहरी कडियां
------------
**कैथी** एक 2019 भारतीय तमिल भाषा की एक्शन थ्रिलर फिल्म है। जिसे लोकेश कनगराज ने लिखा और निर्देशित किया है। यह फिल्म ड्रीम वारियर पिक्चर्स के तहत एस.आर. प्रकाशबाबू और एस. आर. प्रभु द्वारा निर्मित है और विवेकानंद पिक्चर्स के तहत तिरुप्पुर विवेक द्वारा सह-निर्मित है। इस फिल्म में कार्थी मुख्य भूमिका में हैं, साथ ही नारायण, अर्जुन दास, हरीश उथमन, जॉर्ज मैरीन और धीना प्रमुख भूमिकाओं में हैं। 

कैथी फिल्म को 25 अक्टूबर, 2019 को ठीक दिवाली से पहले रिलीज़ किया गया था। सकारात्मक शुरुवात के बाद, फिल्म बॉक्स-ऑफिस पर सफल रही, जिसने ₹110 करोड़ से अधिक की कमाई की।
फिल्म को अगस्त 2020 में अंतर्राष्ट्रीय भारतीय फिल्म महोत्सव टोरंटो (IIFFT) में आधिकारिक स्क्रीनिंग के लिए चुना गया था, और इसने क्रमशः दो आनंद विकटन, और तीन नॉर्वे तमिल फिल्म फेस्टिवल, (SIIMA) और चार ज़ी सिने अवार्ड जीते थे।

फिल्म की मुख्य फोटोग्राफी दिसंबर 2018 में शुरू हुई, और अगस्त 2019 तक फिल्म की शूटिंग पूरी कर ली गई। फिल्म को पूरी तरह से रात में शूट किया गया था, शूटिंग के दौरान फिल्म में दिन का एक भी दृश्य नहीं आता है। यह एक बिना गानों की फिल्म है। इस फिल्म का सिनेमैटोग्राफी और एडिटिंग क्रमशः सत्यन सूर्यन और फिलोमिन राज ने संभाली थी।

सन्दर्भ
-------

1. ↑  "Kaithi (2019)". *Irish Film Classification Office*. मूल से 12 October 2020 को पुरालेखित. अभिगमन तिथि 7 October 2020.
2. ↑  "Kaithi". *British Board of Film Classification*. मूल से 6 June 2022 को पुरालेखित. अभिगमन तिथि 6 June 2022.
मुग़ल बादशाह जहाँगीर हरम में होली खेलते हुए।
**गंगा-जमुनी तहज़ीब** उत्तरी भारत के मैदानों, विशेषकर दोआब क्षेत्र की उस संस्कृति को कहते हैं जिसमें हिन्दू-मुस्लिम समुदाय पारस्परिक भाईचारे के साथ रहते हैं।यह नाम गंगा और यमुना (जिसे ही जमुना कहते है) नदी से आया है। इन नदियों के बीच के मैदानी इलाकों में रहने वाली आबादी मुस्लिम सांस्कृतिक तत्वों के साथ हिन्दू सांस्कृतिक तत्वों को मिश्रित रूप से अपनाती है। यह संस्कृति दक्षिण एशिया के इतिहास में हिन्दुओं और मुसलमानों के बीच मेल-मिलाप के कारण उभरी।

इस तहज़ीब (संस्कृति) में भाषा की एक विशेष शैली, साहित्य, मनोरंजन, वेशभूषा, शिष्टाचार, विश्वदृष्टि, कला, वास्तुकला और व्यंजन शामिल हैं। यह कमोबेश हिन्दुस्तान क्षेत्र यानी उत्तरी दक्षिण एशिया के मैदानी इलाकों में व्याप्त है। भारत में विभिन्न धर्मों के अनुयायियों द्वारा एक दूसरे के त्यौहार मना के सांप्रदायिक सद्भाव प्रकट करना गंगा जमुनी तहज़ीब मानी जाती है।

गंगा-जमुनी तहज़ीब के कुछ ऐतिहासिक उदहारण हैं, उर्दू भाषा का उद्भव, मलिक मोहम्मद जायसी द्वारा अवधी भाषा में लिखी पद्मावत, भक्ति काल के कई कवि जैसे कि कबीर जो मुसलमान और हिन्दू दोनों के तत्व के साथ रचनाएँ लिखें। आधुनिक समय में लखनऊ या हैदराबाद की नवाबी संस्कृति इसका उदहारण मानी जाती है। गंगा-जमुनी तहज़ीब वाक्यांश का उद्गम अवधी भाषा से माना जाता है।

सन्दर्भ
-------

1. ↑  "MP News: रामनवमी पर दिखी गंगा जमुनी तहजीब, जहां पिछले साल जुलूस पर बरसे थे पत्थर, वहां लोगों ने बरसाए फूल". *अमर उजाला*. अभिगमन तिथि 12 मई 2023.
2. ↑  "Palamu News : सांप्रदायिक सौहार्द की मिसाल है जिला, रामनवमी पर फिर दिखा गंगा जमुनी तहजीब का अद्भुत नजारा". *न्यूज़ 18*. 30 मार्च 2023. अभिगमन तिथि 12 मई 2023.
की गोम्पा
की गोम्पा, स्पीति घाटी, हिमाचल प्रदेश

**की गोम्पा** (की मठ, की मोनेस्ट्री अंग्रेजी:KYE) हिमाचल प्रदेश की लाहौल स्पीति जिले में काजा से 13 किलोमीटर की दूरी पर है। इस मठ की स्‍थापना 13वीं शताब्‍दी में हुई थी। यह स्‍पीती क्षेत्र का सबसे बड़ा मठ है। यह मठ दूर से लेह में स्थित थिकसे मठ जैसा लगता है। यह मठ समुद्र तल से 13504 फीट की ऊंचाई पर एक शंक्‍वाकार चट्टान पर निर्मित है। स्‍थानीय लोगों का मानना है कि इसे रिंगछेन संगपो ने बनवाया था। यह मठ महायान बौद्ध के जेलूपा संप्रदाय से संबंधित है। इस मठ पर 19वीं शताब्‍दी में सिखों तथा डोगरा राजाओं ने आक्रमण भी किया था। इसके अलावा यह 1975 ई. में आए भूकम्‍प में भी सुरक्षित रहा। इस मठ में कुछ प्राचीन हस्‍तलिपियों तथा थंगकस का संग्रह है। इसके अलावा यहां कुछ हथियार भी रखे हुए हैं। यहां प्रत्‍येक वर्ष जून-जुलाई महीने में 'चाम उत्‍सव' मनाया जाता है।

सन् २००० के कालचक्र अभिषेक का आयोजन इस मठ में किया गया था जिसमें स्वयं दलाई लामा द्वारा पूजा अर्चना की गई।

यहां तक पहुंचने के लिए प्राइवेट गाड़ी या बाइक से जाना पड़ेगा क्योंकि यहां तक जाने के लिए फिलहाल कोई बस सुविधा उपलब्ध नहीं है।

सन्दर्भ
-------

1. 1 2 3  "संग्रहीत प्रति". मूल से 19 अगस्त 2014 को पुरालेखित. अभिगमन तिथि 7 अगस्त 2014.
*"गर्गसंहिता" नाम से एक दूसरा ग्रन्थ भी है जो ज्योतिष ग्रन्थ है।*

---

**गर्ग संहिता** गर्ग मुनि की रचना है। इस संहिता में मधुर श्रीकृष्णलीला और उनकी नित्य संगिनी देवी राधाजी की माधुर्य-भाव वाली लीलाओं का विस्तृत वर्णन है। श्रीमद्भगवद्गीता में जो कुछ सूत्ररूप से कहा गया है, गर्ग-संहिता में उसी का बखान किया गया है। अतः यह भागवतोक्त श्रीकृष्णलीला का महाभाष्य है।

भगवान श्रीकृष्ण की पूर्णाता के संबंध में गर्ग ऋषि ने कहा है:

*यस्मिन सर्वाणि तेजांसि विलीयन्ते स्वतेजसि।*
*त वेदान्त परे साक्षात् परिपूर्णं स्वयम्।।*
जबकि श्रीमद्भागवत में इस संबंध में महर्षि व्यास ने मात्र **कृष्णस्तु भगवान स्वयम्** — इतना ही कहा है।

श्रीकृष्ण की मधुरली की रचना हुई दिव्य रस के द्वारा उस रस का रास में प्रकाश हुआ है। श्रीमद्भागवत् में उस रास के केवल एक बार का वर्णन पाँच अध्यायों में किया गया है; जबकि इस गर्ग-संहिता में वृन्दावन में, अश्व खण्ड के प्रभाव सम्मिलन के समय और उसी अश्वमेध खण्डके दिग्विजय के अनन्तर लौटते समय तीन बार कई अध्यायों में बड़ा सुन्दर वर्णन है। इसके माधुर्य ख्ण्ड में विभिन्न गोपियों के पूर्वजन्मों का बड़ा ही सुन्दर वर्णन है और भी बहुत-सी नयी कथाएँ हैं। यह संहिता भक्तों के लिये परम समादर की वस्तु है; क्योंकि इसमें श्रीमद्भागवत के गूढ़ तत्त्वों का स्प्ष्ट रूप में उल्लेख है।

खण्ड
----

गर्ग संहिता के निम्नलिखित खण्ड (अध्याय) हैं-

* गोलोक खण्ड
* वृन्दावन खण्ड
* गिरिराज खण्ड

* माधुर्य खण्ड
* मथुरा खण्ड
* द्वारका खण्ड
* विश्वजीत खण्ड
* बलभद्र खण्ड
* विज्ञान खण्ड
* अश्वमेध खण्ड

सन्दर्भ
-------

1. ↑  *श्री गर्ग-संहिता* (हिन्दी और संस्कृत में) (सजिल्द संस्करण). गोरखपुर: गीताप्रेस. २३. पपृ॰ ५५४. डीओआइ:अप्रैल २३, २००५ `|doi=` के मान की जाँच करें (मदद). ISBN 81-293-0151-2. मूल (सजिल्द) से 14 नवंबर 2012 को पुरालेखित. नामालूम प्राचल `|month=` की उपेक्षा की गयी (मदद); `|date=, |year= / |date= mismatch` में तिथि प्राचल का मान जाँचें (मदद)

बाहरी कड़ियाँ
-------------

| * दे
* वा
* सं
पुराण |
| --- |
| महापुराण | ब्रह्म  •  ब्रह्माण्ड  •  ब्रह्म वैवर्त  •  मार्कण्डेय  •  भविष्य  •  वामन  •  विष्णु  •  भागवत्  •  नारदीय  •  गरुड  •  पद्म  •  वाराह  •  वायु  •  लिंग  •  स्कन्द  • अग्नि  •  मत्स्य  •  कूर्म  •  शिव |
| उपपुराण | बृहद्धर्म  •  देवी-भागवत  •  गणेश  •  कल्कि  •  कालिका  •  कपिल  •  मुद्गल  •  नरसिंह  •  साम्ब \* सौर  •  शिवरहस्य  •  विष्णुधर्मोत्तर |

[[श्रेणी:हिन्दू ग्रंथ
**गर्भ काल** या **हमल अवधि** जंतु जगत की मादा का गर्भ धारण से लेकर शिशु को जन्म देने की अवधि को कहते हैं। यह अवधि हर प्राणी के लिए अलग-अलग होती है।

अवधि
----

अधिकांश प्रजातियों के लिए, जन्म से पहले भ्रूण कितना बढ़ता है वह गर्भ काल की लंबाई निर्धारित करता है। छोटी प्रजातियों का गर्भ काल सामान्य रूप से बड़े जानवरों की तुलना में छोटी अवधि का होता है। उदाहरण के लिए, एक हाथी का गर्भ काल 624 दिन का होता है, जबकि एक बिल्ली का गर्भ काल सामान्य रूप से 58-65 दिन का होता है। हालांकि, सभी जातियों के लिए भ्रूण का बढ़ना गर्भ काल की लंबाई को निर्धारित नहीं करता है। जो जातियाँ प्रजनन काल में ही प्रजनन करते हैं, साधारणतय: साल के उसी समय बच्चे जनते हैं जब भोजन की प्रचुरता हो।  

विभिन्न अन्य कारक भी गर्भ की अवधि निर्धारित करने में कार्यरत हो सकते हैं। मनुष्यों में, नर भ्रूण सामान्य रूप से मादा भ्रूण से कई दिन अधिक गर्भ में रहते हैं और यदि गर्भ में जुड़वा या अधिक बच्चे हों तो गर्भ काल की अवधि घट सकती है। नस्ल भी गर्भ काल को घटा बढ़ा सकती है। कुत्तों में गर्भ काल और कम शावक पैदा होने के बीच एक सकारात्मक संबंध होता है। शेरनी का गर्भ काल 110 दिनो का होता हैं।
ऊट का गर्भकाल 400 दिन का होता है
Bakri ka gharvhkal 150 din ka hota hai
**खोया हीन ग्रह** (Lost minor planet) एक ऐसा हीन ग्रह होता है जो खगोलशास्त्रियों द्वारा देखा गया हो लेकिन इतने कम समय के लिये कि उसकी कक्षा (ऑरबिट) ठीक से ज्ञात​ होने से पहले ही वह लुप्त होकर किसी अज्ञात​ स्थान पर चला गया हो। ऐसे खोये हीन ग्रह कभी-कभी बाद में फिर मिल जाते हैं लेकिन कभी-कभी दशकों तक फिर नहीं मिल पाते। अक्सर हीन ग्रहों की कक्षाएँ बड़े ग्रहों की तुलना में बेढंगी होती हैं जिससे उनके दृष्टि से ग़ायब​ हो जानी की सम्भावना अधिक रहती है। कुछ वैज्ञानिकों ने अनुमान लगाया है कि लगभग आधे ज्ञात हीन ग्रह खोये जाते हैं। कुछ के अनुसार अंदाज़ा है कि डेढ़ लाख (१,५०,०००) से अधिक हीन ग्रह इस समय खोये हुए हैं।

उदहारण
------

१८६२ अपोलो (1862 Apollo) एक क्षुद्रग्रह (ऍस्टरोयड) है जिसे सन् १९३२ में कार्ल रायनमुथ (Karl Reinmuth) नामक खगोलशास्त्री ने ढूंढ निकाला था, लेकिन अपनी खोज के बाद यह खोया गया और फिर ४१ सालों बाद १९७३ में ही जाकर फिर मिला। इसी तरह ६९२३० हर्मीज़ (69230 Hermes) सन् १९३७ में खोजे जाने के बाद खोया गया और फिर ६६ वर्षों बाद जाकर सन् २००३ में ही दोबारा मिल पाया।

इन्हें भी देखें
---------------

* हीन ग्रह

सन्दर्भ
-------

1. ↑  **Asteroids: overview, abstracts, and bibliography** (2002), by Edward C. Blair, Page 177. Books.google.com. Retrieved 2013-07-23.

| द • वा • बसौर मण्डल |
| --- |
|  |
| **सूर्य** · बुध · शुक्र · पृथ्वी · मंगल · *सीरीस* · बृहस्पति · शनि · अरुण · वरुण · यम · *हउमेया* · *माकेमाके* · *एरिस* |
| **ग्रह** · **बौना ग्रह** · **उपग्रह** - चन्द्रमा · मंगल के उपग्रह · क्षुद्रग्रह · बृहस्पति के उपग्रह · शनि के उपग्रह · अरुण के उपग्रह · वरुण के उपग्रह · यम के उपग्रह · *एरिस* के उपग्रह |
| **छोटी वस्तुएँ**:   उल्का · क्षुद्रग्रह (क्षुद्रग्रह घेरा‎) · किन्नर · वरुण-पार वस्तुएँ (काइपर घेरा‎/बिखरा चक्र) · धूमकेतु (और्ट बादल) |